OpenLLM-France/wikimedia huggingface dataset:
# Kubatar desizoztea

Kubatar desizoztea (gaztelaniaz deshielo cubano eta ingelesez Cuban Thaw) 2014ko abendutik aurrera gertatu den Kuba eta AEBetuen arteko harremanen normalizazio prozesuak jasotako izendapena da. Bi herrialdeen arteko 54 urteko tira-bira eta etsaitasunaren ondoren, 2016ko martxoaren 20an Barack Obama 1928. urteaz geroztik Kuba bisitatzen duen AEBetako lehenbiziko presidentea bilakatu zen.

## Historia

2014ko abenduaren 17an AEBetako Barack Obama presidenteak eta Kubako Raúl Castro presidenteak bi herrialdeen arteko harremanen normalizazio prozesu baten hasierari ekingo ziotela iragarri zuten. Akordio hau jada hilabete batzuk lehenagotik Frantzisko Aitasantuaren bitartekaritza eta Kanadako Gobernuaren babesarekin negoziatua izan zen. Bi aldeen arteko bilerak Kanadan eta Vatikano Hirian burutu ziren, eta eztabaidatutako gaiak bidaiatze murrizketa batzuen altxatzea, hornigaien murrizketen gutxitzea, estatubatuar bankuen kubatar finantza sistemarako sarrera eta AEBtako Habanako eta Kubako Washington Hiriko enbaxaden berrirekitzea izan ziren, azken bi hauek 1961eko Kuba eta Sobietar Batasunaren arteko harreman estutzea eta AEBen eta Kubaren harreman haustearen ondorioz itxiak bauzeuden.
2015eko apirilaren 14an, harremanen berrezartzea prozesuaren barnean, AEBek Kuba herrialde horretako Estatu Departamentuak idatzitako terrorismoa babesten duten estatuen zerrendatik kenduko zuela iragarri zuen, maiatzaren 29an gauzatu zena, AEBtako Kongresuak honelako erabakiak atzera bota edo onarttzeko bere boterea erabiltzeari uko egin zion. Urte bereko uztailean, Kubako AEBtako interesen sailak eta AEBtako Kubako interesen sailak euren enbaxada estatusak berreskuratu zituzten.
2015eko abenduaren 11an AEBek eta Kubak 1963tik lehenbiziko aldiz bi herrialdeen arteko posta zerbitzua berrezartzea adostu zuten, 2016ko martxoaren 17an gauzatu zen erabakia. Handik aste betera, abenduaren 17an, bi herrialdeen arteko hegaldi komertzialak berrezartzeko memorandum bat onartu zen. Akordio hau 2016ko otsailaren 16an indarrean sartu zen eta bi herrialdeen artean egunero 110 hegaldi izatea helburu du.
2016ko martxoaren 20an Barack Obamak Kubarako hiru egunetarako bisitaldi bati ekin zion, 1928an Calvin Coolidgek burututako bisitaldiaren ostean AEBtako presidente batek uharte honetara burutu zuen lehenbiziko bisitaldia izan zen.

## Kanpo estekak

* Datuak: Q19816100
* Multimedia: United States–Cuban Thaw / Q19816100
# Kubatar son

Kubatar sona (gaztelaniaz: son cubano) Kuban jatorria duen musika- eta dantza-estiloa da, 1930eko hamarkadatik aurrera nazioarteko proiekzioa lortu zuena. Erritmo horrek espainiar musikaren egitura eta ezaugarriak eta musika-tresna afrokubatar eta indigenak konbinatzen ditu. Kubatar sona Latinoamerikako musikaren generorik eraginkorrenetako bat da; haren deribatuak eta fusioak, salsa bereziki, mundu osoan zabaldu dira.
Son hitza eskualdeko herrialdeetako beste musika-estilo batzuetan ere erabili izan dute baina estilo hauek ez dute kubatar sonarekin inolako zerikusirik.

## Erreferentziak

* ↑ Orovio, Helio 2004. Cuban music from A to Z. 203. orr.
* ↑ Elhuyar Hiztegia

## Kanpo estekak

* Datuak: Q4428744
# Kubergania

Kubergania (errusieraz: Куберганя) edo Kebergene (sakheraz: Кэбэргэнэ) Errusiako herri bat da, Sakhako Errepublikako Abyiski barrutiko Maiorski nasleg nazionaleko biztanlegune bakarra. Herria 1931n sortu zen eta 2021eko datuen arabera 479 biztanle zituen.

## Geografia

Kubergania Belaia Gora herritik 170 kilometro hego-mendebaldera kokatuta dago.

## Erreferentziak

* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). (Noiz kontsultatua: 2024-04-28).

## Kanpo estekak

* Datuak: Q4243594
# Kubaren banaketa administratiboa

Kubaren banaketa administratiboa 15 probintziak eta udalerri berezi batek osatzen dute.
Kubako udalerri berezia Isla de la Juventud da, 70eko hamarkada arte "Isla de Pinos" izenarekin ezagun zena. Aurretik beste izen batzuekin ezagutu zen: "Evangelista", "Isla de Santiago", "Isla de Pino" eta "Isla de Loros".

## Historia

1976a baino lehen Kuba 6 probintziak osatzen zuten:
* Pinar del Rio
* Habana
* Matanzas
* Las Villas (1940 aurretik "Santa Clara" deitua)
* Camagüey (1899 aurretik "Puerto Príncipe" deitua)
* Oriente (1905 aurretik "Santiago de Cuba" deitua)
2010eko abuztuan Nazio Biltzarrak azken aldaketak egin zituen (2011ko urtarrilaren 1etik aurrera indarrean daudenak). Bi probintzia berriak sortu zituen antzinako Habanako probintziatik (eta baita Pinar del Ríoko probintziako ekialdeko hiru udalerri gehituta): Artemisa eta Mayabeque. Matanzasko Varadero antzinako udalerria ere desegin eta Cárdenasekin batu zuten.
Habana hiriburua, bera bakarrik probintzia bat osatzen duena, 2010era arte Habana Hiria (gaztelaniaz: Ciudad de La Habana) zuen izen ofiziala baina 2011ko urtarrilaren 1etik aurrera soilik Habana da.

## Erreferentziak

* ↑ cubadebate. (2010-8-1). Parlamento cubano aprueba creación de dos nuevas provincias. .
* ↑ «Cuba tiene dos nuevas provincias» El Nuevo Herald 2010-8-6.

## Ikus, gainera

* ISO 3166-2

## Kanpo estekak

* (Gaztelaniaz) Kuba eta bere probintzien mapa, bakoitzaren informazioarekin
* Datuak: Q5549724
* Multimedia: Subdivisions of Cuba / Q5549724
# Kubatar

Kubatarrak (gaztelaniaz: cubanos) Kubako herritarrak dira. Kubako gizartea multietnikoa da: egungo kubatarrak espainiar kolonizatzaileen, bertoko amerindiarren, afrikar esklaboen eta XIX. eta XX. mendeko etorkinen ondorengoak dira. Kubatarren %26,6 mestizo, %64,1 kaukasoar eta %9,3 afroamerikar du bere burua.

## Erreferentziak

* ↑ US Census Bureau 2013 American Community Survey B03001 1-Year Estimates HISPANIC OR LATINO ORIGIN BY SPECIFIC ORIGIN
* ↑ Lur entziklopedietatik hartua.
* ↑ 2012ko errolda

## Kanpo estekak

* Datuak: Q1195125
* Multimedia: People of Cuba / Q1195125
# Kubatik heldutako soldaduen lehorreratzea

Kubatik heldutako soldaduen lehorreratzea (gaztelaniaz Desembarco de soldados procedentes de Cuba, katalanez, Desembarcament de soldats procedents de Cuba), Lluís Graner i Arrufí pintore katalanak (1863-1929) egindako marrazki bat da. Teknika aldetik, paper gaineko egurrikatza da, eta Bartzelonako Kataluniako Arte Museo Nazionalaren funtsetan dago, 026775-D inbentario-zenbakiaz. Jatorria Casellas bilduman du, eta 1911n izan zen eskuratua.

## Historia

1898. urtean egin zen, eta Espainia-Estatu Batuak Gerran (Kubako Gerra deituan) bentzututako espainiar soldaduen lehorreratzea irudikatzen du. Gerra horren eta 1898ko abenduko 10eko Pariseko hitzarmenaren ondorioz, Estatu Batuek Kuba, Filipinak, Puerto Rico eta Guam eskuratu zituzten.

## Erreferentziak

* ↑ «Desembarcament de soldats procedents de Cuba».

## Bibliografia

* Palomero Caro, Rafael; Pérez Rodríguez, Josep Maria. Histocard 2. Història contemporània de Catalunya i d'Espanya. Col·lecció Minimanual, núm. 14.. Barcelona: Castellnou Edicions, 2006. ISBN 84-9804-211-9.

## Kanpo estekak

* Datuak: Q24852800
# Koordenatu ekliptiko

Koordenatu ekliptikoak, zeruko objektu batek, Aries Puntua eta ekliptikaren planoarekiko duen posizioa zehaztea ahalbidetzen duen zeru koordenatu sistema bat da.
Eguzkiak, Lurraren benetako mugimenduaren ondorioz, zeru esferan itxurazko ibilbide bat deskribatzen du, ibilbide hori, dagoen planoa bezala, ekliptika deitzen delarik. Plano horrekiko perpendikular dihoan lerroari, "ekliptikaren ardatza" deitzen zaio, makurdura axiala edo ekliptikaren oblikuitatea, ekliptikak, zeru ekuatorearekin eratzen duen angelua den bitartean. Gaur egun, 23º 26'ko balioa du.
Ekinokzioen lerroa, ekuatorea ekliptikarekin elkartzen den tokia da. Lerro honen mozketak zeru esferarekin, ekinokzioen puntuak adierazten ditu. Puntu Vernal edo Aries Puntua deitzen da Eguzkia proiektatzen den puntua, hego hemisferiotik iparraldekora igarotzean.
Equinoccioen lerroak (x ardatza), solstizioen lerroak (y ardatza) eta ekliptikaren ardatzak (z ardatza) iparralderantz eratutako erreferentziazko triedroari, erreferentzia sistetema ekliptiko deritzo.
Bi koordenatuak, zeru longitudea, ekliptikaren gainean neurtua, Aries Puntutik abiatuta eta erloju orratzen aurkako zentzuan, eta zeru latitudea dira, azken hau, astroak, ekliptikarekin eratzen duen angelua delarik.
Bi koordenatu mota daude: koordenatu geozentrikoak eta koordenatu heliozentrikoak.

## Kanpo estekak

* Datuak: Q500348
* Multimedia: Ecliptic coordinate system / Q500348
# Kool & the Gang

Kool & the Gang estatubatuar jazz-funk taldea da, 1964an Jersey Cityn sortua. 1970 eta 1980ko hamarkadetan eragin handia izan zuen estilo berrietan, batez ere rap R&B garaikidean. 70 milioi album baino gehiago saldu ditu eta bere abestirik ospetsuenak Ladies Night (1979), Celebration (1980), Get Down On It (1981) edota Fresh (1984) dira.

## Diskografia

* Kool and the Gang (1970)
* Live at the Sex Machine (1971)
* Live At P.J's (1971)
* Good Times (1972)
* Music Is the Message (1972)
* Wild and Peaceful (1973)
* Light of Worlds (1974)
* Kool Jazz (1974)
* Spirit of the Boogie (1975)
* Love and Understanding (1976)
* Open Sesame (1976)
* Behind the Eyes (1976)
* The Force (1977)
* Everybody's Dancin' (1978)
* Ladies' Night (1979)
* Celebrate! (1980)
* Something Special (1981)
* As One (1982)
* In the Heart (1983)
* Twice as Kool (bilduma, 1983)
* Emergency (1984)
* Forever (1986)
* Everything's Kool and the Gang: Greatest Hits and More (bilduma, 1988)
* Sweat (1989)
* Unite (1993)
* State of Affairs (1996)
* Gangland (2001)
* The Hits : Reloaded (2004)
* Still Kool (2007)
* Kool and the Gang: Live at Montreux (2010)
* Kool for the Holidays (Christmas Album) (2013)

## Kanpo estekak

* Datuak: Q850290
* Multimedia: Kool & the Gang / Q850290
# Koochiching konderria (Minnesota)

Koochiching konderria (ingelesez: Koochiching County) Minnesotako konderri bat da, Ameriketako Estatu Batuetan. Hiriburua International Falls da. 2010eko zentsuaren arabera 13.311 biztanle zituen, Koochiching kilometro koadroko azaleran.

## Geografia

Koochiching konderriak 8.168,88 kilometro koadro ditu. Horietatik 129,38 ura dira. Beste 8.039,5 lurra dira. Biztanleria dentsitatea 1,63 da.

## Demografia

2010eko zentsoan bizi ziren 13.311 pertsonetatik 12.659 txuriak edo hispanoak dira. Horietatik hispano edo latino kategorian 147 dira. 76 beltzak edo afroamerikarrak. 303 amerikar natiboak ziren eta 1 Hawaii edo Pazifikoko irletako natiboak. 44 asiarrak ziren. Bestelako arraza bat kategorian 4 biztanle daude. Bukatzeko euren burua arraza bat baino gehiagotan 224 pertsonek kokatzen zuten.

### Biztanleria piramidea
## Kanpo estekak

* Datuak: Q486305
* Multimedia: Koochiching County, Minnesota / Q486305
# Kooltur ekintza

Kooltur ekintza 2010ean Arrasaten (Gipuzkoa) sorturiko kolektibo kulturala da. Ostegunero, urritik maiatzera bitartean, kontzertua antolatzen du Arrasateko gaztetxean. Musika talde bakarra antolatzea eta kontzertua 22:00etan puntual hastea dira ekimenaren marka bereizgarriak.

## Historia

Arrasateko gaztetxeak kontzertuak eta bestelako emanaldiak egiteko primerako baldintzak betetzen zituen, bat ezik: soinu ekiporik ez zegoela. Hain zuzen ere, Gaztetxeak agertoki handia du, 500 lagun sartzen dira, akustika eta ikusmen-puntu ona du, aldagelak, dutxak, sukaldea, lo egiteko lekua…
Soinu ekipamenduaren arazoari erantzuna emateko, herri bertako soinu enpresa batekin jarri ziren harremanetan, eta hango arduradunek materiala zorpean eman zieten. 2010ean horrela abiatu zuten ekimena, barrako diruarekin soinu-ekipoa gutxinaka ordaintzeko hitzarmenarekin. Hiru urtetan ekipoa ordainduta zegoen, eta argietan inbertsioa egitea erabaki zuten.

## Kooltur ostegunak

Ekimenaren izarra urritik-maiatzera, ostegunero, gaueko 22:00etan antolatzen diren kontzertuak dira. 2010etik aurrera, urtero 40 bat talderen emanaldiak antolatu dituzte. Euskal Herriko taldeak dira ohikoenak, besteak beste bertan izan dira: Naiz Roxa, Zea Mays, Atom Rhumba, Lisabö, Gari, Esne Beltza, Anari, Willis Drummond, Anestesia, Kerobia, Belako, Berri Txarrak, -Gailu, Capsula, Mikel Urdangarin, Zetak, Vulk, Sua, Orbel, Odei…
Atzerrikoak ere gero eta gehiago izaten dira: Japoniako Who The Bitch, Eskandinabiako Krissy Matthews, AEBetako The Hangmen, Madrileko Bones of Minerva, Eddi Circa…
Musikaz gain, antzerkia, umorezko bakarrizketak eta bertsoak ere antolatu izan dituzte.

## Ikus, gainera

* Arrasateko gaztetxea

## Erreferentziak

* 1 2 «Ekinaren ekinez, kultur eskaintza iraunkorra Arrasaten» Argia (Noiz kontsultatua: 2023-02-25).
* ↑ KOOLTUR EKINTZA | Mondraberri Arrasateko Ataria. (Noiz kontsultatua: 2023-02-25).
* ↑ KOLAX senegal, kultura hil da, kit, kooltur | Txapa Irratia 97.20 FM. (Noiz kontsultatua: 2023-02-25).

## Kanpo estekak

* Kooltur Ekintzak kolektiboaren Twitter kontua.
* Datuak: Q116897468
# Kooikerhondje

Kooikerhondje edo Kooiker txakurrena (ahate-harrapatzeaileraren txakurtxoa nederlanderaz) jatorri holandarreko spaniel edo txinbo-txakur arraza txiki bat da. Jatorriz, txakur langile gisa erabili zen, batez ere ahateak erakartzeko. Kooikerrak XVII. eta XVIII. mendeetan ezagunak izan ziren eta Rembrandt eta Jan Steen margoetan agertzen dira. Arrazak zabalkundea izan du Estatu Batuetan, Kanadan eta Eskandinavian.
Kooikerhondje kirol-txakur txiki eta deigarria da, laranja eta zuria kolorez. Jatorriz, Herbehereetan hazi zen, ahate-txakur gisa, eta nonbait bere isatsa lumaz apaintzen zuten ehiztariek, ahateak harrapatzeko gizakiak egindako putzuetara erakartzeko ahateak.
Altuerarik egokia estandarrean 40 cm da arretan eta 38 cm emeetan. Belarriek koloretakoak eta ondo estaliak izan behar dute eta idealki puntuekin apainduak.

## Erreferentziak

* Artikulu hau, osorik edo zatiren batean, ingelesezko wikipediako «Kooikerhondje» artikulutik itzulia izan da, 2022-10-28 data duen 1118603887 bertsioa oinarritzat hartuta. Sartze-datarik ez duten erreferentziak, edo 2022-10-28 baino lehenago datatuak, jatorrizko artikulutik ekarri dira itzulpenarekin batera.
* ↑ «Nederlandse Kooikerhondje» American Kennel Club.

## Kanpo estekak

* Datuak: Q38716
* Multimedia: Kooikerhondje / Q38716
# Langenhagen

Langenhagen Alemaniako udalerria da. Saxonia Beherea estatuan kokatuta dago, [[Hannover eskualdea|Hannover eskualde]] barrutian. 2014an 51.847 biztanle zituen 71,86 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q4158
* Multimedia: Langenhagen / Q4158
# Langenlonsheim

Langenlonsheim Alemaniako udalerria da. Renania-Palatinatua estatuan kokatuta dago, [[Bad Kreuznach (barrutia)|Bad Kreuznach]] barrutian. 2014an 3.728 biztanle zituen 11,92 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q631783
* Multimedia: Langenlonsheim / Q631783
# Langenfeld (Rheinland)

Langenfeld (Rheinland) Alemaniako udalerria da. Ipar Renania-Westfalia estatuan kokatuta dago, [[Mettmann barrutia|Mettmann]] barrutian. 2014an 56.982 biztanle zituen 41,15 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Datuak: Q4048
* Multimedia: Langenfeld (Rheinland) / Q4048
* Webgune ofiziala
# Langenlehsten

Langenlehsten Alemaniako udalerria da. Schleswig-Holstein estatuan kokatuta dago, [[Herzogtum Lauenburg (barrutia)|Herzogtum Lauenburg]] barrutian. 2014an 157 biztanle zituen 23,37 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q544160
* Multimedia: Langenlehsten / Q544160
# Langenfeld (Mayen-Koblenz)

Langenfeld Alemaniako udalerria da. Renania-Palatinatua estatuan kokatuta dago, [[Mayen-Koblentza (barrutia)|Mayen-Koblentza]] barrutian. 2014an 678 biztanle zituen 4,71 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q819054
* Multimedia: Langenfeld (Eifel) / Q819054
# Langenhahn

Langenhahn Alemaniako udalerria da. Renania-Palatinatua estatuan kokatuta dago, [[Westerwald barrutia|Westerwald]] barrutian. 2014an 1.350 biztanle zituen 5,75 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q676219
* Multimedia: Langenhahn / Q676219
# Langenhorn

Langenhorn Alemaniako udalerria da. Schleswig-Holstein estatuan dago, [[Nordfriesland (barrutia)|Nordfriesland]] barrutian. 2014an 3.104 biztanle zituen 47,4 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
# Langenleuba-Niederhain

Langenleuba-Niederhain Alemaniako udalerria da. Turingia estatuan kokatuta dago, [[Altenburger Land (barrutia)|Altenburger Land]] barrutian. 2014an 1.851 biztanle zituen 39,65 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q28334
* Multimedia: Langenleuba-Niederhain / Q28334
# Langenmosen

Langenmosen Alemaniako udalerria da. Bavariako estatuan dago, [[Neuburg-Schrobenhausen (barrutia)|Neuburg-Schrobenhausen]] barrutian. 2014an 1.548 biztanle zituen 23,9 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q514438
* Multimedia: Langenmosen / Q514438
# Langenneufnach

Langenneufnach Alemaniako udalerria da. Bavariako estatuan dago, [[Augsburg (barrutia)|Augsburg]] barrutian. 2014an 1.714 biztanle zituen 12,82 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q513059
* Multimedia: Langenneufnach / Q513059
# Knik River (Alaska)

Knik River Ameriketako Estatu Batuetako erroldak esleitutako leku bat da. Matanuska-Susitna Boroughn kokatuta dago, Alaska estatuan. 792 biztanle ditu, 237,43712 kilometro koadroko azaleran banatuta.

## Ikus, gainera

* Matanuska-Susitna Borough

## Kanpo estekak

* Datuak: Q1498068
* Multimedia: Knik River / Q1498068
# Knik-Fairview (Alaska)

Knik-Fairview Ameriketako Estatu Batuetako erroldak esleitutako leku bat da. Matanuska-Susitna Boroughn dago, Alaska estatuan. 19.297 biztanle ditu, 218,225818 kilometro koadroko azaleran banatuta.

## Ikus, gainera

* Matanuska-Susitna Borough

## Kanpo estekak

* Datuak: Q1023640
* Multimedia: Knik-Fairview, Alaska / Q1023640
# LAGUN

LAGUN uraren eta ingurugiroaren alorrean diharduen Zuberoako enpresa pribatu independente bat da, 90 urte baino gehiago dituen Hastoy Taldeko kide. Atharratzen dute bulego nagusia, eta Iparraldeko hainbat herrietako ur-hornikuntzaz eta uraren saneamenduaz arduratzen da. Ur-Hornitzaile Independenteen Federazioko partaide da.
Euskal Herrian lan egiteaz gain, Biarnon, Landetan eta Pirinio Garaietan ere badihardu.

## Jarduera

LAGUN entrepresak ondoko zerbitzuak eskaintzen dizkie herriko etxeei:

### Uraren kudeaketa

* Ur-ihesen atzemateko azterketak.
* Ur edangarri urtegien garbiketa eta desinfekzioa.
* Ur edangarrien kontagailuen ezartze eta berritzea.
* Ur sareen konponketa eta ekipamendu hidraulikoen mantenua.
* Ponpatze-guneen mantenu elektromekanikoa.
* Ur edangarrien arazketa sistemen instalazio eta mantenua.
* Kontagailuetako gastuen segipena.
* Sareen telekudeaketa eta ikuskapenen arloko gomendioak eta instalazioa.
* Abonatuen fakturazioa eta segipena.
* Suteen aurkako dispositiboen ezartzea (zutoin, ur erreserba...).
* Emarien eta presioen derrigorrezko kontrola eta/edo suteen aurkako zutoinen mantenua.

### Saneamendua

* Saneamendu sarearen garbiketa.
* Saneamendu sareko konponketa puntualak.
* Gibeleratze postuen eta araztegien mantenu elektromekanikoa.
* Saneamenduko abonatuen fakturazioa eta segipena.
* SPANC (Saneamendu Ez Kolektiboko Zerbitzu Publiko)-en eremuari dagokion mantenu eta/edo kontrola.

## Kanpo estekak

* Datuak: Q85966794
* ↑ (Frantsesez) «qui-sommes-nous» hastoy-btp.fr (Noiz kontsultatua: 2019-11-16).
* ↑ (Frantsesez) «index» lagun-environnement.fr (Noiz kontsultatua: 2019-11-16).
* ↑ (Frantsesez) fdei.fr.
# LAIN taldea

LAIN, Villabona-Amasan sortutako musika taldea da. 2008an eratu zen eta hiru diska kaleratu ondoren 2016an desegin zen.

## Biografia

2007an Leire Berasaluze eta Kristina Aranzabek Youtuben abesti baten bertsioa egin eta bisitari ugari izan zituztela ikusita 2008an Lain taldea sortzea erabaki zuten. 2008an bertan Gaztea maketa lehiaketa irabazi zuten. Neska bien ahotsaz gain Jon Altuna (bateria), Imanol Urkola (gitarra) eta Javi Riverok (baxua) osatu zuten taldea 2011 arte eta denbora tarte horretan bi disko kaleratu zituzten, biak Elkar argitaletxearekin: LAIN (2009) eta LEIHOAK (2011). 2008 taldeak Euskadi Gazteako XVIII.maketa leihaketa irabazi zuen "Aukera berri bat" abestiarekin. 2011 urtean Mikel Benito (gitarra) batu zen taldera LEIHOAK diskoaren kaleraketarekin batera.
2012ko maiatzean Lainen lokalera sartu ziren eta musika-tresnak eta soinu ekipoa lapurtu zizkieten. Lain taldearen zaleek, musika talde ugarik eta Euskadi Gazteak besteak beste erakutsitako elkartasunari esker aurrera jarraitu zuten. Gogoangarria da ekainean Hesian, Ze Esatek!, Lauroba eta Gugaz taldeekin batera emandako kontzertua.
2013an Imanol Urkolak taldea utzi eta Joseba De Arriba (gitarra) sartu zen eta honekin batera taldearen hirugarren lanari buru belarri ekin zioten. LAINen ibilbidean 'pop' kutsuak nabarmentzetik 'rock'-aren nagusitzea eman da. Euren abestiek pop-aren freskotasuna izateaz gain, rock-aren indarra eta erritmo biziak ere badituzte, baina taldearen ezaugarri azpimarragarriena taldeko bi nesken ahotsak lirateke.
2014-15 denboraldian Euskal Telebistako Tumatxak saioko atal bakoitzean Leirek eta Kristinak zegokien talde edo abeslariaren kantu ezagunenaren bertsio akustikoa egin zuten, Marinelaren zain (Sorotan Bele), Balearen Bertsoak (Benito Lertxundi), Euskal Herrian Euskaraz (Oskorri), Ene maitea nauzu (Iñaki Ezimendi)...
2015ko maiatzean, hirugarren diskoa kaleratu zuten Tximeletak izenpean.
2016ko ekainean taldea desegingo zela adierazi eta azaroaren 19an eman zuten azken kontzertua Tolosako Bonberenean.

## Diskografia

* Lain (2009, Elkar)
* Leihoak (2011, Elkar)
* Tximeletak (2015, Baga-Biga)

## Sariak

* Gaztea maketa lehiaketa: 2008

## Erreferentziak

* ↑ «Maketa Lehiaketa, 27. irabazlearen bila» Euskal Irrati Telebista (Noiz kontsultatua: 2020-11-14).
* ↑ «Lain taldearen aldeko kontzertua Villabonan» Entzun! 2012-06-11.
* ↑ «LAIN from Villabona» Artist Trove 2015eko maiatzean.
* ↑ «Lain» www.badok.eus (Noiz kontsultatua: 2019-10-26).
* ↑ «Leihoak» www.badok.eus (Noiz kontsultatua: 2019-10-26).
* ↑ «Tximeletak» www.badok.eus (Noiz kontsultatua: 2019-10-26).

## Kanpo estekak

* Datuak: Q31187974
# LAN party

LAN party deritzo jolastu eta informazioa elkarbanatu eta elkartrukatzeko ordenagailua daramaten pertsona ugari biltzen dituen jaialdiari.

## Kanpo estekak

* Datuak: Q185220
* Multimedia: LAN parties / Q185220
# LASK Linz

LASK (izen osoa Linzer Athletik-Sport-Klub) Austriako futbol taldea da, 1908. urtean Linz hirian sorturikoa. Eskualdeko kirol talde zaharrena da.
1960. hamarkadan Liga eta Kopa bana irabazi zituen. 2019an bigarren egin zuen ligan.

## Palmaresa
### Austrian:

* Bundesliga:
** Txapelduna (1): 1965.
** Bigarrena (2): 1962, 2019.
* Kopa:
** Txapelduna (1): 1965.
** Bigarrena (5): 1963, 1967, 1970, 1999, 2021.

## Kanpo estekak

* (Alemanez) webgunea
* Datuak: Q392310
* Multimedia: LASK Linz / Q392310